ming030890/wiki-yue-high-quality huggingface dataset:
正月初一

正月初一係黃曆一年之中嘅第一日，亦係正月第一日，大約響大寒同雨水兩個節氣之間。傳統上，呢日叫做鷄日。因為響新年，亦都叫年初一。

大件事
呢段公元係跟儒畧曆。
公元前660年2月18號，日本神武天皇元年 - 第一代天皇，神武天皇即位。(傳說)
270年2月8號，日本應神天皇元年 - 第十五代天皇，應神天皇即位。(傳說)
485年2月1號，日本顯宗天皇元年 - 第廿三代天皇，顯宗天皇即位。(傳說)
646年1月22號，日本大化2年 - 日本頒布「大化改新之詔」。
690年2月14號，日本持續天皇4年 - 第四十一代天皇，持續天皇即位。
781年1月30號，日本天應元年 - 因為見到靚雲呢種祥瑞，日本將年號由寶龜轉做天應。
儒畧曆1582年10月4號之後一日，係額我畧曆1582年10月15號。下面公元跟額我畧曆計。
1618年1月27號，日本元和4年 - 江戸城大奧頒布禁止男人嘅規則
1796年2月9號，大清嘉慶元年 - 愛新覺羅顒琰登位，改元嘉慶。
1869年2月11號，日本明治2年 - 三浦半島東端，起好日本第一個西式燈塔，觀音崎燈塔(観音崎燈台)。
1968年1月30號，越共向南越發動元旦攻擊。

響呢日出世嘅人
呢段公元係跟儒畧曆。
（公元前711年2月13號），日本神武天皇，第一代日本天皇。（公元前585年死） (傳說)
（公元前70年2月6號），日本垂仁天皇，第十一代天皇。（70年死）(傳說)
（574年2月7號），日本敏達天皇3年 - 聖徳太子，皇族、攝政。（622年死） (傳說)
1394年2月1號，日本應永元年 - 一休宗純，和尚。（1481年死）
1546年2月1號，日本天文15年 - 最上義光，出羽戰國大名。（1614年死）
儒畧曆1582年10月4號之後一日，係額我畧曆1582年10月15號。下面公元跟額我畧曆計。
1720年2月8號，日本享保5年 - 櫻町天皇，第115代天皇。（1750年死）
1820年2月14號，日本文政3年 - 清水次郎長，俠客、企業家。（1893年死）
1841年1月23號，大清道光二十一年，辛丑年 - 孫菊仙，京劇老生。（1931年死）
1844年2月18號，日本天保15年 - 齋藤一，新選組。（1915年死）
1864年2月8號，日本文久4年 - 川上音二郎，俳優、興行師。（1911年死）

響呢日死嘅人
呢段公元係跟儒畧曆。
239年2月21號，魏國景初3年 - 曹叡，魏明帝，魏國第二代皇帝（204年出世）
1041年2月4號，日本長久2年 - 藤原公任，歌人（966年出世）
儒畧曆1582年10月4號之後一日，係額我畧曆1582年10月15號。下面公元跟額我畧曆計。
1638年2月14號，日本寛永15年 - 板倉重昌，武將，佢響島原之亂響總攻撃原城嗰陣戰死（1588年出世）

節慶、風俗習慣
由呢一日起到正月十五元宵為止都係新年。正月初一，唐人地方同受唐人文化影響嘅地方，都會慶祝新年。
響半夜時份拜神上香，細路仔睏覺時會有壓歲錢。
日頭通常會食素、祀祖、拜神，亦會開始派利是、拜年。
天臘之辰，道敎節日

天文
1898年，大清光緒廿四年 - 日食。
正月

正月係黃曆一年第一個月，亦都叫寅月。正月接近立春，係冬春交界嘅月份。正月係一年之始，正月初一到正月十五都係新年。
秦王嬴政登位時，為咗避諱，正月曾改名端月。
正月初七

正月初七係黃曆一年之中嘅第七日，亦係正月第七日，大約響大寒同雨水兩個節氣之間。傳統上，呢日叫做人日。因為響新年，亦都叫年初七。

大件事
呢段公元係跟儒畧曆。
前392年3月3號，日本孝安天皇元年 - 第六代天皇，孝安天皇即位。
765年2月1號，日本天平神護元年 - 年號由天平寶字改做天平神護。
儒畧曆1582年10月4號之後一日，係額我畧曆1582年10月15號。下面公元跟額我畧曆計。
1868年1月31號，日本明治元年 - 鳥羽伏見之戰，新政府軍大破幕府軍，新政府發出「將軍慶喜追討令」。

響呢日出世嘅人
呢段公元係跟儒畧曆。
1543年2月10號，天文12年 - 顯如，淨土真宗嘅和尚、用拳兵同織田信長搞對抗（1592年死）
儒畧曆1582年10月4號之後一日，係額我畧曆1582年10月15號。下面公元跟額我畧曆計。
1835年2月4號，日本天保6年 - 前島密，創立近代郵政制度（1919年死）
1867年2月11號，日本慶應3年 - 上田萬年，日文學者（1937年死）

響呢日死嘅人
呢段公元係跟儒畧曆。
1490年1月27日，日本延徳2年 - 足利義政，室町幕府第八代征夷大將軍（1436年出世）
1491年2月15日，日本延徳3年 - 足利義視，武將（1439年出世）
儒畧曆1582年10月4號之後一日，係額我畧曆1582年10月15號。下面公元跟額我畧曆計。
1661年2月6號，大清順治18年 - 愛新覺羅福臨，順治皇、大清第三代皇帝（1638年出世）
1825年2月24號，日本文政8年 - 第一代歌川豐國、浮世繪畫師（1769年出世）

節慶、風俗習慣
由年初一起到正月十五元宵為止都係新年。唐人地方同受唐人文化影響嘅地方，都會慶祝新年。呢日又叫「人日」，係慶祝人人生日。傳統會食七菜粥（又叫七菜羹）。
度假村

度假村（又寫做渡假村）係一笪休閒同娛樂嘅地方，畀人客可以享受假期，一般都會有酒店、食肆、運動設施同娛樂設施。
度天隊長

度天隊長（英文：Dr Tin）係香港天文台嘅吉祥物，2013年推出，亦係天文台一系列吉祥物「天氣家族」嘅阿頭，任務係向香港市民傳播正確嘅氣象知識。「度天」個名有「測度天氣」嘅意思。
府穀

府穀係中國陝西榆林一個縣，總面積3212平方公里，人口22萬。
格倫·巴拉德

格倫·巴拉德（英文：Basil Glen Ballard Jr.；1953年5月1號—），係美國詞曲作家、填詞人、音樂製作人。佢憑住為Alanis Morissette嘅1995年專輯《Jagged Little Pill》合寫同製作而出名。佢都有份參與米高積臣嘅專輯《Thriller》、《Bad》同《Dangerous》嘅錄音同詞曲工作。佢都以詞曲作家身份寫過《Man in the Mirror》同《Hand in My Pocket》。佢憑住北極快車電影原聲帶入面嘅《Believe》贏咗第48屆格林美獎最佳影視媒體作品歌獎。
格倫代爾

格倫代爾（英文：Glendale），係美國加利福尼亞州一座城，住咗20萬人。
格倫·米勒

格倫·米勒係一個美國爵士音樂家、樂隊領隊、作曲家、編曲家、指揮家、音樂家、飛機師、錄音藝術家。
格倫戴爾

格倫戴爾（英文：Grendel）係古英文史詩《Beowulf》入面三個反派角色之一，另外兩個係格倫戴爾嘅阿媽同巨龍。
格價

格價，係講緊消費者對同一商品去做價格比較，去搵出最平嘅價格。隨住互聯網興起令市場資訊更流通，格價行為變得越嚟越普遍，當中唔少格價行為係透過專門提供格價服務嘅網站去做。2005年，英國格價網站產業嘅總收入有成1.2至1.4億英鎊。
格仔鋪

格仔鋪又或者叫格仔店，係一種鋪頭，起源喺日本秋葉原，之後傳咗入台灣，再先後喺香港、深圳、廣州興起。
格仔鋪係喺唔夠一千呎鋪位入面，有好多分開一格格嘅廚窗，每一格都分開出租畀人用嚟寄賣產品或者做陳列 。
李俊為

李俊為（英文：Alex Lee，1986年—），係香港心胸肺外科專科醫生，2010年香港大學內外全科醫學士，2017年參與viuTV真人騷節目拍攝《全職媽媽放大假》，同年更有機會參演劇集《未來還未來》。
李俊樂

李俊樂（粵拼：lei5 zeon3 lok6，英文：Jack Lei Chon Lok），係澳門嘅物理學家同計算生物學家，亦係澳大濠江學者，牛津大學哲學博士，而家喺澳門大學度教書兼做研究。佢主要研究生物同生理系統嘅數學建模。

教育
佢中學喺澳門粵華中學英文部度讀，參加過唔同嘅科學同埋數學比賽仲攞過好多獎，2013年攞到獎學金畢業之後去咗倫敦帝國學院修讀物理學學士，後嚟再去牛津大學讀哲學博士。
李俊俋

李俊俋（臺灣話：Lí Tsùn-ip，1965年7月6號—）係臺灣民主進步黨政治人，嘉義市出世。而家係勞動部政務次長。佢老豆係陳水扁政府時代有「國師」之稱嘅憲法專家、臺大法律系教授李鴻禧。佢曾經做過淡江大學兼任講師、行政院人事行政局參事、嘉義市副市長、銓敘部政務次長、總統府國策顧問兼憲改辦公室主任、中華民國總統府副秘書長。
李成桂

李成桂（1335年10月27號—1408年6月18號），係大朝鮮國開國國王，史稱朝鮮太祖。
李成梁

李成梁（1526年—1615年），字汝契，號引城，鐵嶺人。係大明中後期嘅朝鮮裔將領。喺明神宗萬曆年間佢做遼東總兵同左都督，俾封做寧遠伯。
李我

李我（1922年2月16號—2021年5月5號），原名李晚景，又名李耀景、李國祥，係香港播音員，活躍於戰後1940年代至1970年代，先後任職廣州風行電台、澳門綠邨電台、香港麗的呼聲同香港商業電台。1946年始創廣播劇《天空小說》，風行省港澳，聲演卅年，深受粵港聽眾歡迎。

生平
李我喺香港長大，祖籍廣東江門市新會區。佢媽媽葉靄雲本身係中醫師，祖籍江西。
李我自細已經跟亞媽學唱粵曲，十三歲跟導演湯曉丹學編劇。其時戰亂頻繁，李我十幾歲開始已經喺粵港地區工作，同廿幾位同伴自組「新春秋劇團」到廣州演出。當時廣州風行電台台長，喺戲棚聽到李我嘅粵劇表演，就請佢擔任廣播劇主持，初試啼聲。
佢喺香港華仁書院畢業。1945年曾經短暫入讀廣州嶺南大學政法系，但未有畢業。1946年創作《天空小說》轟動省城。
1949年，香港麗的呼聲重金禮聘李我加盟，一年間訂戶增加六倍。佢喺麗的呼聲只做咗一年半，由1949年11月至1951年6月，因為人事問題同自己作品嘅分帳問題，同麗的呼聲鬧得好唔愉快，於是唔再續約，1951年9月1號跳糟至澳門綠村電台。點知上任約一個月，就因為佢嘅天空小說《不夜天》被指影射澳門某勢力人物，《不夜天》被腰斬。李我憤而離職，轉行喺旺角花園街經營中藥舖同服裝舖。
但舖頭生意兩年嚟都無起色。正當佢對前景憂慮之際，麗的呼聲嘅舊同事鄺天培同林國楷嚟搵佢，問佢重有冇興趣從事廣播。原來呢兩年間，廣播業已起咗變化，澳門嘅綠村電台有咗新股東，就係後嚟做咗香港商業電台老闆嘅何佐芝。根據綠村電台老臣子梁送風嘅回憶文章指，何佐芝入股之後，電台改名為澳門綠邨商業廣播電台，於1955年起全面革新。鄺天培同林國楷搵李我時，都已經離開咗麗的呼聲，準備投入呢間電台。經佢哋介紹，李我都成為咗呢間電台嘅一員，再次投身廣播行業。兩年後，何佐芝投得香港商業電台牌照，就拉隊離開，喺香港大展拳腳，商台正式喺1959年8月啟播。
佢以李我為藝名，原因係：「當時想到自己無父、無母、無兄、無弟、無妻，只有一個我，所以就改咗單名一個我字」。
李我個仔李蔭宗喺1974年夾埋幾名好友綁架當年20歲嘅新加坡國立大學女學生郭瑞燕，被判監兩年半。

晚年及逝世
李我喺晚年入住安老院，佢老婆蕭湘同好友劉天賜仍然有不時探望。直至2021年5月5號下晝約一點半喺將軍澳醫院離世，享年99歲，消息由劉天賜喺佢Facebook個人帳號對外宣佈。
李承仕

李承仕（英文：Lee Shing See，1942年—），係前香港工務局局長，1999年到2002年在任。佢亦做過拓展署署長、建造業議會主席等工作。
李承俊

李承俊，係大韓民國嘅一個男藝人同埋演員。
李成烈

李成烈，係大韓民國嘅一個男藝人同埋歌手。
李成祚

李成祚，香港親中派政治人物。

選舉經歷
喺2021年9月，佢成為香港特别行政區選舉委員會委員(內地港人團體代表)。2022年，佢喺李家超無提政綱嘅情況下，有份提名李家超參與2022年香港行政長官選舉。
李成種

李成種，係大韓民國嘅一個男藝人同埋歌手。
李承乾

李承乾（「乾」讀「虔」，粵拼：lei5 sing4 kin4；618年—645年1月4號），字高明（gou1 ming4），係李世民同長孫皇后個大仔，係基佬，亦係大唐貞觀初期嘅太子。

生平
李承乾喺承乾殿出世，所以叫承乾。武德三年六月，俾阿爺李淵封做恒山郡王。武德五年八月，改做中山郡王。李世民登基之後封做皇太子，佢嗰時八歲，聰明得意。但係大個之後，因為有腳病，有少少跛，唔尊重老豆同師長，甚至派殺手殺死自己嘅老師。
後來五弟齊王李祐謀反俾人揭發，點知一環接一環，李承乾同七叔漢王李元昌等人嘅謀反案都揭發到出來，貞觀十八年四月六號，李承乾俾李世民廢咗皇儲個位，罰充軍去黔州，參與政變嘅趙節、杜荷、侯君集都處死。貞觀十九年，李承乾死，李世民送佢最後一程，罷朝。之後，因為長孫無忌強力支持，李承乾個細佬李治做咗太子，就係日後嘅唐高宗。
後來，渭源縣公李適之喺唐玄宗在位期間出任宰相後，提出老豆、阿爺葬禮有缺失，上疏請求將佢哋歸葬昭陵。於是李承乾被追贈為恆山王，賜謚號為「愍」，史稱「恆山愍王」。
李承協

李承協，係大韓民國嘅一個男藝人同埋歌手。
椰果

椰果係椰水發酵成嘅半透明啫喱狀嘅嘢食，煙韌彈牙，整唔少甜品同凍嘢飲都用得到。
椰棗

椰棗（粵拼：je4 zou2；學名：Phoenix dactylifera）係棕櫚科刺葵屬嘅常綠喬木，原產地喺西亞同北非地區，而家喺澳洲、西班牙、北非加拿列群島、馬德拉群島、佛得角、毛里求斯、留尼旺、沙地阿剌伯、伊拉克、伊朗、阿富汗、巴基斯坦、印度、以色列、伊朗；中國嘅福建、廣東、廣西、雲南、海南；斐濟、新喀里多尼亞；美國嘅加利福尼亞州、內華達州、阿利桑那州、佛羅里達州；波多黎各、墨西哥北邊、薩爾瓦多，開曼群島同多米尼加共和國入面都可以搵到佢。呢種植物喺大部分嘅西亞同北非嗰邊話佢係「沙漠嘅面包」，而伊拉克嗰邊就話佢做「綠金」。佢喺阿剌伯國家入面有住緊要嘅地位。

形態
呢種樹一般有35m高，莖部有宿存嘅葉柄基，上邊啲葉係斜升上去，下邊啲葉係沊落嚟，搞出過比較疏嘅頭狀樹冠。而樹幹係高大挺直；而樹葉方面，一般有6米長；葉柄長而纖細，大多數係扁平；樹葉係披針形，羽狀複葉品種，叢生喺樹頂嗰度；頂部係短而逐漸變尖噉，葉色係灰綠色。而花嘅方面，佢係密集嘅圓錐花序，花公同花乸唔單止唔同樹，甚至連個樣都唔同：花公係白色嘅長圓形或蛋形兼有短柄品種，質地比較脆；而花萼好似個杯噉，花頂有3條镼嘅齒響度；而花瓣係3嚿斜嘅蛋形品種，有6條雄蕊出嚟，而花絲比較短；花乸嘅樣差唔多好似嗰波噉加咗個短柄上去；花萼同花公差唔多樣，但花後邊比較大，係花冠嘅½——⅓長度，而花瓣係圓形，有6條雌蕊出嚟，好似啲鱗片噉；佢嘅開花時間係每年嘅3、4月份。而佢嘅果方面，個樣係長嘅圓形或橢圓形，好似個棗噉，熟咗嗰時係深橙黃色，果肉比較多、味道亦都比較甜。果實入面有1粒中間扁平兩邊尖嘅核。佢一般喺9、10月份結果。

適應能力
椰棗有比較禁（kam1）旱同熱、潮濕嘅天氣，甚至都幾禁（kam1）堿性泥地。而佢嘅樹齡可以去到成1個世紀都有。而佢啲核喺合適嘅環境，八成可以發芽。

用途
可以用嚟做公園或庭院、綠籬嘅觀景植物同埋行道樹。佢嘅果實都係叫椰棗，可以整成各種糖果、蜜餞、高級糖漿、餅乾同菜，唔單止食得，更可以整成醋同酒精。佢嘅樹枝可以整凳同床、筐。而葉可以用嚟整掃把、被鋪、甚至整托盤、燃料都得；樹幹可以用嚟整農舍同橋樑；而佢嘅核可以用嚟做飼料；而質素差嘅椰棗會用嚟整肥料或飼料。

藥用價值
維基百科嘅醫學類文章只係提供參考，並唔係醫療意見。閣下如果有任何關於健康嘅問題，請諮詢專業醫護人員。
椰棗嘅果重可以用嚟做藥，佢有止痰、止咳、補虛損，消食嘅功效。

用途
喺阿剌伯地區國家入面，用椰棗整出嚟嘅屋。喺阿剌伯地區國家入面，用椰棗整出嚟嘅屋。 椰棗嘅果仁椰棗嘅果仁 喺阿剌伯地區嘅街市啲椰棗舖喺阿剌伯地區嘅街市啲椰棗舖
椰樹銀

椰樹銀，銀圓一種，十九世紀秘魯出產，曾流通於大清。英文稱之為Peruvian dollar。一八二一年七月廿八號，祕魯自答宣佈獨立，脫離西班牙，並有第一個國徽。
椰樹銀上有國徽，上面畫咗樖樹。唐人當佢做椰樹，實情佢係蕉樹。
椰樹銀用得唔耐，就有新國徽，無咗依樖樹。
椰水

椰水，又叫椰青水，係椰子入面嚟嘅透明汁液，味道清甜。
椰汁

椰汁，又叫椰奶、椰漿，係椰子肉榨出嚟嘅白色汁液，樣似奶，有好香椰子味。
椰子貓屬

椰子貓屬（學名Paradoxurus）係食肉目靈貓科下嘅一個屬。
椰子蟹

椰子蟹（學名：Birgus latro），係十足目陸寄居蟹科嘅一種寄居蟹，識得用蟹鉗整穿椰子殼食椰子肉。
椰檳

椰檳（英文：Coconut Bun）又叫做椰子包，係香港式包，用椰絲做餡，唔同餅舖都有唔同整法，共通點係會令椰絲餡外露。
東方文德廣場

，簡稱東方文德，係中國廣東廣州一大型商場，2014年8月29號開業，位置喺越秀區文德路76號。
佢亦係廣州到華南地區第一間以文化功能做核心，將零售、休閒同餐饮整埋一齊嘅主題商業中心。有「廣州文化地產第一盤」嘅稱呼。
東方氏

東方（粵拼：dung1 fong1）係唐人姓氏，喺《百家姓》裏頭排第416位，依家經已冇乜人用。
呢篇東方氏係同姓氏有關嘅楔位文章，重未寫完嘅。麻煩你幫手充實佢。
東方時空

《東方時空》嘅開播，改變中國人朝早唔睇電視嘅習慣，節目被譽為「電視界嘅深圳」，開創咗中國電視改革嘅先河。

改版
2009年8月3號，《東方時空》改版。由呢一日起，節目改喺每日20:00-20:55喺CCTV-13（新聞頻道）播出，CCTV-1（綜合頻道）唔再播出呢個節目（但喺全國哀悼日，CCTV-1綜合同CCTV-13新聞同時播出）。今次改版增強咗對即時新聞嘅報導，整體變為時長55分鐘嘅新聞資訊類節目，只保留一個應急採訪小組。一般唔再外派記者採訪，而係靠各地電視台嘅有關聯絡員代為攝影，欄目組主要負責策劃、老編、執。
東方樂園

東方樂園係喺中國廣東省廣州市嘅一間冇咗嘅遊樂園，喺白雲區嘅白雲山西邊，鳴泉居度假村附近，附近冇幾遠就係大金鐘水庫。1985年7月1號開業，2004年9月7號執笠，入面嘅遊樂設施就喺2005年5月，冚唪唥都拆嗮。依家呢個地方係白雲國際會議中心。

介紹
呢間樂園佔地240000平方米，入面有大中小型嘅遊樂項目挾挾埋埋總共有50幾個。其中有雙環過山車、摩天輪、森林狩獵、環園列車、太空漫遊、波浪秋千等呢啲驚險又刺激嘅現代機械遊樂項目；重有人造海浪、彩虹飛渡、長河游同埋兒童泳池等四部分組成嘅水上世界同埋旱冰場呢啲健身；重有賽車同埋電子射擊等呢啲有體育性嘅娛樂項目；入面重有有中國歷史人物塑像館、歡樂中華、環幕電影、東方之旅等呢啲可以睇得嘅娛樂項目，同埋金鐘小鎮等呢啲有民族風情嘅模擬再現項目。呢間公園喺1987年開始到2004年執笠為止，重辦咗一年一度嘅「廣東民間藝術歡樂節」。

點解間公園冇咗？
喺2004年9月7號晏晝5點，開咗19年嘅東方樂園就宣佈執咗笠。究竟點解會執咗笠，係因為廣州新穗旅遊中心有限公司嘅中外合作公司兩邊喺2004年9月6號簽咗有關協議，話兩邊唔好意思喇，結束合作經營。而喺2000年到2004年。隨住廣州市嘅經濟同埋城市建設嘅發展，搞到東方樂園嘅周邊都發生咗好大嘅變化，而旅遊業嘅熱點都變咗（尤其係白雲機場嘅搬走），搞到東方樂園要面對新嘅發展定位，所以兩邊經過充分嘅協商，喺經營情況重係正常嗰陣先至話唔撈啦。而廣州就計劃投資15億到18億蚊嚟喺呢度起咗白雲國際會議中心（喺2006年12月15號起好咗），其中包括會議中心嘅主體、會議展覽配套服務設施同埋兩棟嘅星級酒店嚟滿足將來廣東省嘅會議需求。而依家嘅地鐵2號線同埋重喺度起緊嘅14號線係經過呢度。
東方明珠塔

東方明珠廣播電視塔，簡稱東方明珠塔，係中國上海一座塔，嚮陸家嘴，高468米，係上海第三高嘅建築物，更係上海嘅地標建築。
維基同享有多媒體嘅嘢：Oriental_Pearl_Tower
喺開放街圖（Open Street Map）嘅東方明珠塔地圖。
東方新地

《東方新地》係香港娛樂雜誌，本嚟係東方報業集團喺1990年代創刊，2001年畀英皇集團旗下嘅新傳媒集團收購。2016年10月13號開始，佢同集團嘅《新假期》、《新Monday》、《more》四本雜誌合併成一本雜誌，逢禮拜四出版。
東方朔

東方朔（前160年—前93年）係西漢漢武帝時期嘅辭賦家，民間神話傳說就當佢做神仙。
朝陽市

朝陽市（朝讀潮，粵音：ciu4 joeng4 si5；普通話拼音：Chaoyang）係中國遼寧嘅地級市。
朝陽科技大學

朝陽科技大學係臺灣臺中市一間私立大學，1994年創校，1997年升格。
朝陽群眾

朝陽群眾（粵拼：ciu4 joeng4 kwan4 zung3；簡化字：朝阳群众）係中國內地啲媒體對中國北京市朝陽區啲人嘅稱呼，由於佢成日成功舉報名人嘅吸毒同賣淫行為好多次而出名，喺2015年5月29號先至俾北京啲差佬承認。

背景
内文：朝陽區 (北京)
朝陽區係北京城六區入面，面積最大嘅區，又係一個新嘅城區。由於嗰個區有嗮CBD、外國駐地機構、高檔住宅區同比較出名嘅三里屯，而且有好犀利嘅地理位置條件，所以朝陽區一直有好多大牌明星喺嗰度住，所以有好多明星喺朝陽區成日發生吸毒同賣淫行為。

史
1974年，住喺北京市朝陽區啲人組織成民兵同差佬一齊，喺太陽宮捉咗蘇聯間諜。嗰時新華社專程報咗呢單嘢出嚟。
佢第一次舉報明星吸毒案喺2009年開始嘅事。由於2011年，北京啲差館嘅统一部署同朝陽區嘅差佬喺各個社區搞咗民警駐區工作，幫居民搞社區管理服務同化解矛盾、安全防範組織等服務；甚至喺2013年，喺各個社區搞咗創建平安示範居民小區嘅工作，而家係各個小區嘅主要出入口都有24個鐘睺實有冇輘輷嘅治安崗亭響度。
由於2013年8月，北京啲差佬根據群眾舉報，喺朝陽區安慧北里一個小區入面捉咗薛蠻子嘅賣淫集團，呢個係北京警方第一次用「朝陽群眾」嘅講法。從2015年3月31號開始，北京市公安局官方微博開始有意識噉用「朝陽群眾」嘅講法。由於2014年，好多明星喺北京市朝陽區入面吸毒，由於朝陽群眾喺嗰年出咗名兼2015年俾人猛咁讚，有媒體話簡直似「美國嘅中情局」。

搞嘢
自從「朝陽群眾」喺中國內地出咗名之後，有網友就話「朝陽群眾」係世界五大情報組織之一，其它四個分別係美國中央情報局、蘇聯國家安全委員會（而家係俄羅斯國家安全局）、以色列情報及特別行動局同英國秘密情報局。另外，網上重出咗「防火防盜防淫蕩，呢度啲群眾最安樂」（簡化字：防火防盗防大妈，这里的群众最热心。）嘅搞嘢講法。
朝陽區

朝陽區 (北京)，中國北京市一個市轄區。
朝陽區 (長春)，中國吉林省長春市一個市轄區。
朝陽機場

朝陽機場（粵音：ziu1 joeng4 gei1 coeng4）係喺中國遼寧嘅一個機場，喺1986年嗰陣起好。
梁世燦

梁世燦（韓文：양세찬，1986年12月8號—）係南韓男主持人兼喜劇演員，京畿道東豆川市人，代表作有《尋笑人》、《喜劇大聯盟》同埋《Running Man》。大佬係出名喜劇演員同埋主持人梁世炯。
梁云菲

梁云菲（英文：Nana Liang，1991年7月8號—），係個臺灣女藝人，2014年演出節目《國光幫幫忙》擔任「國光女神」而出道，之後因為做過藝人金剛女朋友而出名。2023年因為佢嘅性愛片喺網上流出而獲關注。
梁伯琪

梁伯琪（1918年—2013年12月25號）係中華人民共和國前國務院總理、中共中央總書記趙紫陽嘅老婆，河南人。
梁丘氏

梁丘（粵拼：loeng4 jau1）係唐人姓氏，喺《百家姓》裏頭排第483位，依家經已冇乜人用。
呢篇梁丘氏係同姓氏有關嘅楔位文章，重未寫完嘅。麻煩你幫手充實佢。
梁佩瑚

梁佩瑚（英文：Isabel Leung，1970年8月6號—），用過藝名梁佩芝、梁靜仁，係香港女藝人、愛情小說作家，1989年度香港小姐競選嘅季軍，1989年到1993年期間係無綫電視女藝員。
梁佩詩

梁佩詩（Katie Leung；1987年8月8號—），係英國華裔女演員，蘇格蘭馬瑟韋爾出世，阿爸係香港出世嘅英國移民。佢出名演出作品係《哈利波特》電影系列入面做哈利波特初戀女友張秋。
河北彩伽

河北彩伽（日文：河北彩伽，1999年4月24號—），以前叫河北彩花，係日本鹹片女星，2018年出道，2019年一度息影，2021年復出。
河北麻友子

河北麻友子 ，係日本嘅一個女演員。

拍過嘅作品一覽
呢個表唔完整，歡迎加料。
發芽（NTV、2011年7月 - 9月）谷山清佳
內衣白領風雲（Netflix、2016年1月）鴻野由梨
本小姐乃白鳥麗子 (2016-01-14) 白鳥麗子
河北沿海高速公路

（簡化字：河北沿海高速公路；中國高速公路代碼：G0111）係中國河北省嘅一條高速公路，喺唐山同秦皇島入面。高速公路上歸秦濱。

工程
呢條高速公路喺2004年12月6號喐手起，2007年12月21號正式通車。
河南

河南（粵拼：ho4 naam4；普通話拼音： Hénán (幫手·有關)；威妥瑪拼音：Ho-nan）係中國中部嘅省，所以正式名叫河南省，省會響鄭州。河南響黃河中下游，因大部分地區喺黃河以南，所以叫「河南」。因為佢個地理位置緊要，向來都係兵家必爭之地。2000幾年前，佢係中國九州中間嘅豫州，所以簡稱豫。亦都有中州、中原、中國之稱。
河南係中華文明嘅發源地之一，商代嘅殷墟，就係響河南發現。佢有唔少歷史文化名城，好似洛陽、開封、安陽、南陽、商丘、鄭州、浚縣同埋輝縣。佢作爲中國史嘅核心地方，洛陽、開封係好多個王朝、政權嘅國都，此外河南出身嘅重要人物都好多，比如有老子、莊子、法家嘅商鞅同李斯、張衡、韓愈、岳飛。不過而家河南係中國人多但又比較窮嘅地方。

名
河南省簡稱「豫」嘅意思有三種講法：
「豫」字係象形字，就係話人套住隻象，而遠古時呢度一帶河多林密、野象多，呢隻字係形容嗰時河南嘅自然環境。
《尚書·禹貢》分天下爲九州，呢度大部份屬豫州，係天下之中，「豫」係話佢係笪中和安逸之地。
而家有學者提出新解，係話「豫」同天象時令有關，舊時農耕社會好睇重天時，呢種解法認爲豫州對應嘅星係填星，即土星，五行屬土，時令爲夏。
河南好多時嗌做中原、中州，表明呢度係中國嘅核心地帶，佢同週邊一啲地方一齊組成咗北中國主要嘅平原地區，亦即華北平原；而呢度亦係中國文明嘅主要發源地之一。喺地理上，北面係河北，東北面係山東，東南面係安徽，南面係湖北，西面係陝西，西北面係山西。
而河南呢嗰名，則係因爲呢度大部份地方位於黃河以南。河南有一億幾人，係中華人民共和國人口最多嘅省之一，排喺廣東、山東後面。
河南大學

河南大學係中國河南開封一間大學，1912年創校。
林海峰

林海峰（Jan Lamb，1967年1月28號—）係香港商業電台唱片騎師、歌手、節目主持人、演員兼埋導演，花名有「林狗」、「阿Di」、「硬天師」同埋「林公子」等。1988年，同葛民輝一齊組成軟硬天師，1995年拆夥之後繼續留響獨立商台發展。2005年，出個人唱片《三字頭》兼搞棟篤笑。2006年，軟硬天師復出。2019年，佢喺紅館舉行咗《是但噏Happy Monday》楝篤笑。

屋企
林海峰祖籍上海，喺香港出世，係商台DJ林姍姍個細佬、另一個藝人林曉峰嘅二哥。童年住過尖沙咀天文台道、觀塘月華街、大坑勵德邨，家下同彭羚住淺水灣；武俠影星狄龍係佢舅父。
林添茂

林添茂，台灣台南出生嘅香港親中派商人，泰山企業貿易公司董事總經理。被視為早期來港、在本地商界最成功的台灣人之一。
佢1966年喺台北工專畢業，1968年前往香港發展，開頭喺紗廠工作，去到1976年成立咗泰山企業貿易公司。
自中共統戰組織港澳台灣同鄉會成立以來，佢一直擔任理事、監事等職位，並且係第八屆會長。

家庭
佢孫女係香港無綫電視歌唱比賽節目《聲夢傳奇2》參賽者林爾琪，係歌唱女高音，曾經獲得一啲獎項。

政治參與
佢係港澳台灣同鄉會主要成員，1999年曾經參與港澳台灣同鄉會訪問團，獲連戰副總統接見。
林淑敏

林淑敏（Mandy Lam Shuk Man，1976年10月17號—），花名貓仔、大小姐，係香港無綫電視藝員，鄉下喺廣東廣州，2000年參加香港小姐競選攞到「網上最奪目小姐」獎項。
2011年，林淑敏喺微博表示喺2010年11月生過乳癌，好多人紛紛表示祝福。
林添福

林添福，香港親中派政治人，2023年香港區議會選舉後被政府委任做區議員。
李潤庭

李潤庭（Eric Li，1979年5月8號—）係香港主持人。
李潤庭喺高主教書院讀小學同中學，至中二移民加拿大蒙特利爾，後來又搬到去溫哥華。卑詩大學經濟學畢業。效力過溫哥華新時代電視，2003年回流香港之後又效力過香港有線電視同埋亞洲電視，約莫喺2015年12月轉投無綫電視。
2016年尾，李潤庭被傳媒揭發感情缺失，第二年畀無綫電視炒魷魚。
李澤昌

李澤昌，香港親中派政治人物兼航運交通界人士。

政治立場
佢係香港親中派一員。

選舉及提名經歷
喺2016年，佢成為香港特别行政區選舉委員會航空交通界委員。之後，佢有份提名林鄭月娥參與2017年香港行政長官選舉。
喺2021年9月，佢當選成為香港特别行政區選舉委員會航運交通界委員。之後佢喺李家超無提政綱嘅情況下，有份提名李家超參與2022年香港行政長官選舉。
李澤添

李澤添，GBM（1934年12月23號—2007年5月22號），人稱「添叔」，係香港工人運動阿頭之一，廣東從化人。
李澤添1988年至2000年間做香港工會聯合會會長，退任會長之後改做該會會務顧問。1999年獲頒大紫荊勳章。2007年5月22號喺廣州中山醫院病逝，享年73。
李濟生

李濟生（1943年5月31號—2019年7月28號）係中華人民共和國人造衛星軌道動力學同衛星測控專家。

生平
李濟生於1943年喺山東濟南出世。1966年南京大學天文學系畢業。歷任西安衛星測控中心技術部總工程師、研究員。1997年當選為中國科學院院士。2008年，當選第十一屆全國政協委員，代表科學技術界，分入第二十九組。並擔任教科文衛體委員會專委。
李濟生利用計算機並聯及軟件修改，僅用4台幾十萬次嘅電晶體計算機便完成咗百萬次高性能計算機嘅任務，成功完成中國首枚地球同步通信衛星東方紅二號嘅定位監測。
李濟生於2019年7月28號因病喺北京逝世，享年76歲。
李澤浩

李澤浩（英文：Keith Li Chak Ho，1997年—）係香港嘅新聞從業員，而家係無綫電視無綫新聞台主播。
李澤鉅

李澤鉅（Victor Li Tzar-kuoi，1964年8月1號—），花名「小超人」，係香港首富李嘉誠嘅大囝，李澤楷嘅大佬，揸住加拿大國籍。李澤鉅喺1985年大學畢業，同一年加入長江實業，依家係長江實業主席同埋集團聯席董事總經理。李澤鉅嘅總資產值有7.3億加元。

政治立場
佢係香港親中派一員。

選舉及提名經歷
喺2016年，佢成為香港特别行政區選舉委員會政協委員。之後，佢有份提名林鄭月娥參與2017年香港行政長官選舉。
喺2021年9月，佢成為香港特别行政區選舉委員會委員(港區全國政協委員)。
2022年，佢喺李家超無提政綱嘅情況下，有份提名李家超參與2022年香港行政長官選舉。
李潤祺

李潤祺（英文：Kevin Lee，9月4號—），係香港男演員，1993年香港演藝學院戲劇學院畢業後，入讀亞洲電視1994年第二期藝員訓練班，做咗亞視藝員，2006年開始去中國大陸發展。

演出
呢個表唔完整，歡迎加料。
李澤楷

李澤楷（英文名：Richard Li，1966年11月8號—），花名「小小超」，係李嘉誠細仔，加拿大籍唐人，家下係電訊盈科主席，兼東亞銀行非執行董事。李澤楷最出名係鍾意玩財技。

選舉經歷
佢曾經參選2000年香港選舉委員會界別分組選舉（高等教育界）、2006年香港選舉委員會界別分組選舉（資訊科技界），不過2000年落選，2006年以960票當選；喺2016年12月、2021年9月，佢連續兩屆當選成為香港特别行政區選舉委員會香港僱主聯合會界別委員。之後佢喺李家超無提政綱嘅情況下，有份提名李家超參與第6屆香港行政長官選舉。

料
嚮美國史丹佛市嘅曼隆學院讀過書。
女朋友梁洛施嚮2009年4月，未婚生仔，李嘉誠幫個BB改名李長治。
梁洛施嚮2010年7月生咗對孖仔。
2020年，李澤楷開始喺香港賽馬會做馬主，擁有名下賽駒「飛凡」。
廣州動物園

係中國廣東省廣州市嘅一間動物園，喺越秀區環市東路北邊，先烈中路東南邊、雲鶴街東邊同內環路西邊之間嘅蔴鷹崗地區。佢係中國三大動物園之一。

史
1912年，廣州嘅東堤一帶有間東園養咗一隻老虎、一隻獅子、一條鱷魚同幾隻馬騮。直到1928年，廣州市政府喺惠愛東路（今日嘅中山四路），城隍廟附近搞咗間永漢公園做動物園而將班動物搬埋過去，入面有60幾種動物。1950年，永漢公園改名做人民公園。1955年5月正式改名做廣州動物園。到咗1956年7月，廣州市人民政府徵咗先烈路地段嘅蔴鷹崗一帶做新嘅廣州動物園，喺1958年10月起好之後，將啲動物搬嗮過去，而惠愛東路嚿地改成兒童公園。

敘述
動物園用嘅係自然式嘅亞熱帶風光樹林，入面有一共5000幾隻450幾種唔同嘅動物，除咗中國內地有嘅大熊貓、華南虎、麋鹿、坡鹿、黑頸鶴等等……重有喺世界各大洲嚟嘅黑猩猩、長頸鹿、非洲象、河馬、斑馬、犀牛、黑天鵝等等嘅動物……重按昆蟲類、兩棲爬行類、鳥類，靈長類同貓科動物、食草動物嚟分類。重有中國內地最大嘅蝴蝶生態園同戶外觀賞魚展覽園，馴獸表演等。公園東邊有專門畀細路玩嘅逗趣園。

飛
公園入場要畀錢，￥20／人次。
廣州協和禮拜堂

廣州協和禮拜堂係中國廣東廣州嘅天主教堂，2001年廣東協和神學院落成時連同起好，位置喺白雲區永平村嘅協和神學院入面。
佢既係廣東協和神學院屬下嘅教堂，又係畀學校學生做實習嘅地方。呢間教堂唔係凈向校內師生參拜開放，亦向公眾對外開放。
廣州北二環高速公路

（中國高速公路代碼：G15同G1501），廣州街坊成日嗌佢做北二環高速或北二環，係中國廣東廣州北邊一高速公路。喺白雲區太和一直到黃埔區火村嗰邊，係京港澳高速（中國高速公路代碼：G4）嘅一部分。

工程
呢條高速公路喺1998年11月28號開始喐手起，2001年10月26號正式開始通車。
廣州北回歸綫標誌塔

廣州北回歸綫標誌塔係中國內地嘅10棟北回歸線標誌塔入面，最高嘅一座。佢重係世界上最高嘅北回歸線標誌塔。呢座塔係由從化縣人民政府負責嚟起嘅，響1984年12月15號喐手，到咗1985年12月17號落成，1986年6月21號（夏至）開放。佢重係家陣成個地球嘅南北回歸線入面，高度最高同埋規模最大嘅一座標誌塔。依家呢度係教學觀摩點同埋旅遊景點。而呢座塔係喺中國廣東省廣州市從化區太平鎮油麻埔村嘅三甲子坡地入面，所屬公園嘅門口就喺105國道嘅2512.6公里標記嗰埞。

介紹
呢座塔嘅高度有30.25米，佔地面積28畝（1024㎡），成座塔嘅主體部分都係用咗混凝土同埋花崗石嚟整嘅，基底係好似個壇噉樣，排緊嘅地板石就好似道教嘅八卦圖噉樣。其中，塔身同埋塔基挾埋一齊有30.4米噉高，而塔身嘅高有23.5米，好似個直筆甩到嘭嘭聲嘅火箭噉樣。而塔底就好似個波噉，塔入面嘅最中間有鋪咗埐好似半隻波噉嘅花崗石，有條直徑係4cm嘅黃銅柱插咗入去最中間個位鑲嵌咗向東同埋西兩邊嘅位，而呢啲銅片就係話喺北回歸線呢笪位開始、向地球嘅東同埋西兩邊伸咗出去噉。個塔身係空心嘅。而塔頂係有隻用咗26嚿6mm嘅銅板整成嘅銅波，入面重有條不鏽鋼筒整咗條直徑120cm嘅空心圓窿嚟查下太陽直射嘅位。而棟塔嘅四周圍都有寫住東南、東北、西南、西北呢4個方向嘅翼。塔身正面重有畫住鑲金嘅「北回歸線標誌塔」呢7個大字。喺座塔嘅東、南、西、北邊都有1棟門可以畀遊客入去。

作用
呢座塔喺每年嘅夏至日到咗正午（12點26分48秒）嗰陣，太陽就會直射入去呢隻波嘅圓窿入面，將啲光線射到去塔底嘅波面銅柱上面，喺嗰陣時，如估有人企喺塔底嘅話，係連個影都冇㗎。喺廣東天文學會嗰邊攞到嘅消息就係，廣東省係地球上起咗有北回歸線標誌塔最多嘅省份。
而世界最高嘅北回歸線標誌塔就係喺從化區入面。而最佳睇到立竿無影嘅時間就係喺夏至嗰日嘅12點26分48秒。
廣州十三行博物館

（行讀巷；英文：Canton Thirteen Hong Museum）係中國廣東廣州嘅博物館，喺荔灣區文化公園南門西邊近西堤二馬路邊。間嘢既係紀念廣州十三行而搞嘅博物館，又係廣州市人民政府喺十三五工程規劃嘅其一項目。

喐手同起好
間嘢喺2013年開始籌劃，2014年11月20號動工，2016年9月30號起好兼開館。

開放時間
廣州十三行博物館嘅開放時間係：
星期二至日09:00～17:00
每個禮拜一閉館，節假日開放。
以上喺法定節假日或特殊情況例外。
廣州十三行

喺1780年嘅油畫入面，畫出咗廣州十三行嘅外貿特區— 丹麥、西班牙、美國、 瑞典、英國、荷蘭嘅夷館。
廣州十三行
（行讀巷，下同），亦叫廣東十三行或十三洋行（粵音：sap6 saam1 joeng4 hong2）、十三行（Shih-san-hang，英文：European Factories at Canton），係清朝嗰時喺廣州對外貿易特區嘅多間牙行。後嚟呢度就叫十三行街，再逐漸演變成十三行路。

「十三行」
舊時嘅十三行係一個有商業特權嘅觀商團體，佢係由好多間商行同埋洋行組成。行號數最多到28家。到後期道光年間，得返十三家：
伍秉鑑嘅怡和行，商名浩官
盧繼光嘅廣利行，商名茂官
潘紹光嘅同文行，商名啟官
謝有仁嘅東興行，商名鼇官
梁承禧嘅天寶行，商名經官
嚴啟昌嘅興泰行，商名孫青
潘文濤嘅中和行，商名明官
馬佐良嘅順泰行，商名秀官
潘文海嘅仁和行，商名海官
吳天垣嘅同順行，商名爽官
易元昌嘅孚泰行，商名昆官
羅福泰嘅東昌行，商名林官
容有光嘅安昌行，商名達官

史
1805—1806年嘅歐洲洋行1850年嘅十三行1856年嘅十三行地圖
喺大清嗰時，朝廷喺度猛咁搞閉關鎖國政策，而成個中國凈係得返廣州一個口岸嚟通商。結果就搞到好多商業用船成日嚟廣州嗰邊搞生意，結果廣州喺對外貿易方面就搞到鬼咁犀利噉。
而清朝就繼承咗明朝嘅傳統。話凈係得廣州先至可以對外通商，重規定咗外國佬唔畀同其他中國商人搞直接買賣。而鬼佬嚟中國搞交易嘅話，唔好意思，先去搵指定行商搞貿易經紀同代理。而呢啲行商就係1686年成立嗰啲對外貿易行，喺而家嘅廣州文化公園到海珠南路嗰帶。
由於十三行成日嚟搞對外貿易，所以又俾人話成係「洋行」，而行商又俾人話成係「洋商」。而噉喺十三行街一帶都有十三商館響度，嗰時俾人話成係「十三夷館」，而呢啲夷館係由十三行啲商人嚟起嘅。而呢啲十三行主要喺幫外商搞商品進口同交關稅、管理外國商人、傳達政令、辦理同外商有關外貿啲事。所以十三行既係私商貿易組織，又係代表官方理外貿同外事嘅機構。
不過到咗1720年，清政府就搞一種保商制度，而外商到咗岸之後必須搵間行商先至得，而保商就有先買貨物啲船嘅份。嗰時中國嘅對外通商口岸方面，凈係得返十三行嗰頭。結果嗰時嘅全國貿易方面（例如茶葉），喺中國入面邊個地區嚟嘅嗰啲人，都一定要嚟廣州嘅十三行先至可以同外商搞茶葉交易，而十三行嘅特權就霸嗮成個中國市場。

鼎盛時期
十三行入面，講得最犀利嘅係從乾隆到嘉慶嗰時，去到幾十間都有。其中廣利行、怡和行、同文行，及義成泰行係最出名。尤其嚟十三行交易嘅有英法丹瑞荷、巴俄葡西同東南亞嘅幾多個國家仔都嚟咗呢度搞交易，結果十三行就收咗好多錢。就係喺1812年，出口貿易數就去到15,000,000両白銀咁多；而進口貨物總數就去到12,700,000両咁多；出口超額就去到2,400,000両咁多。

逐漸衰落
到咗1821年，十三行就開始搞衰落。嗰時英國資產階級為咗扭轉乾坤，諗住搞多啲利潤返嚟，結果就向中國搞鴉片。由於英國資產階級猛咁唔停向中國輸入鴉片，所以搞到清廷一定要查鴉片先至得。嗰時十三行要逼住向商人搞貿易，因為嗰時有資本主義列強嚟猛咁向中國搞搞震，加上又俾清政府嘅官僚機構搗亂檔，而商行係都要畀幾十萬到成百萬両嘅白銀先至得。不過由於海關直接統治十三行，想加入或走佬？必須要畀好多銀両去海關嘅官吏先至有得撈！就到咗1840年，由於行商䦛咗成幾百萬銀両，甚至到破產或抄家都有。嗰年重爆埋第一次鴉片戰爭，英國佬一炮炸開咗清政府閉關自守嘅大門。結果清政府肥佬咗，一定要簽南京條約先至得，最後工作嘅一口通商同十三行嘅一家獨大都冇埋。
到咗1856年嘅第二次鴉片戰爭入面，由於廣州人好鬼嬲啲鬼佬嘅嘢，就燒咗好幾間鬼佬住嘅夷館，結果十三行就俾單火燭燒到冧嗮，最後搞咗成百年對外貿易嘅十三行，就結束咗使命。

而家嘅十三行
而家嘅十三行都係一條服裝嘅批發街，成日都賣女裝同男裝嘅衫褲。附近嘅新中國大廈、故衣街、豆欄上街、和平東路、槳欄路服裝商場搞出嚟嘅物流商業圈就變咗廣州歷史入面，最長時間嘅服裝批發集散地。但係嗰度啲人比較複雜，所以環境都好惡劣。

生意網路
嗰陣時十三行嘅貿易關係，遍佈亞、歐、美幾大洲，大批嘅茶葉、絲綢、藥材等都係由廣州度銷往世界各地，香藥材、染料、毛織品、白銀等就由呢度嘅關口，輸入返大陸。

出口貨
十三行主要承辦嘅輸出品有：
明礬、布帛、綢緞、肉桂、樟腦、棱契根、吧嘛油(damar)、生薑、雄黃、真珠貝、生絲、大黃、茴香實、砂糖、茶、白銅。

入口貨
行商承辦嘅輸入品主要有：
琥珀、阿魏、樟腦、冰片、丁香、黑檀、人參、豆蔻花、沒藥、肉豆蔻、乳香、真珠貝、胡椒、青木香、白檀、蘇方、魚翅、皮、金屬類、毛織物。

帝室財政
除咗一般貿易，粵海關同十三行仲承擔著代北京皇宮採辦嘅任務，要隨時置辦皇室所需嘅域外洋貨。洋行每年都要同宮廷輸送返啲洋貨，時稱「採辦宮物」，包括咗紫檀木、香料、象牙、琺瑯、鼻煙、鐘錶、玻璃器、金銀器、毛織品仲有寵物等等。
廣州動物園東漢墓

廣州動物園東漢墓廣州市文物保護單位喺邊廣州市越秀區先烈中路，廣州動物園入面。類古墓葬時代東漢冧8-3登錄2015年8月地圖
廣州動物園東漢墓係中國廣東廣州一東漢時期嘅古墓，喺越秀區先烈中路嘅廣州動物園入面，犀牛館後面，2012年畀人發現，而家有金屬板遮罩保護，2015年8月入選第八批廣州市文物保護單位。
廣州北三環高速公路

（中國高速公路代碼：G94），廣州街坊又嗌北三環高速或北三環，係中國廣東廣州北邊一高速公路，喺花都區北興一直到增城區石灘嗰邊。佢重係珠三角環綫高速（中國高速公路代碼：G94）嘅一部分。

工程
呢條高速公路分咗兩期嚟起好：
一期（增城⇄石灘）：2005年4月19號喐手起，2008年12月29號正式通車。
二期（北興⇄增城）：2013年12月25號喐手起，2018年1月29號正式通車。
李劍青

李劍青（1977年12月5號—）係中國男歌手、詞曲作家、音樂製作人、小提琴手、結他手。佢做過廣西交響樂團副首席小提琴手。
李力持

李力持（Lee Lik Chi，1961年5月10號—），花名「大力」，係香港電影導演、編劇、演員，東莞石排鎮人。政治立場係親中共。

誹謗盧覓雪被法庭下令賠償
李力持喺2020年3月時，曾經喺Facebook上傳咗盧覓雪嘅照片，並配以性愛片嘅圖片，聲稱有盧覓雪嘅性愛片段流出，結果盧覓雪6月入稟香港區域法院控告佢誹謗，要求法庭頒禁制令同埋支付懲罰性賠償。
李力持曾經喺7月公開道歉，但係盧覓雪就叫佢「有咩自己同法官講啦⋯⋯」 。去到11月26號，區域法院裁定盧覓雪勝訴，李力持要向盧覓雪賠償同埋畀訟費。盧覓雪之後喺社交媒體形容「告一段落」。
李剛

李剛，中華人民共和國政治人。做過中央人民政府駐香港特別行政區聯絡辦公室副主任、中央人民政府駐澳門特別行政區聯絡辦公室主任、國務院僑務辦公室副主任。佢喺2007年入選第十七屆中紀委。
李到晛

李到晛，係大韓民國嘅一個男藝人同埋演員。
李勇

李勇，香港親中派政治人，香港再出發大聯盟發起人之一。
槳

槳，扒艇架生，基本係支棍，前端扁平，用來撥水，推艇前行。以前都用木造，依家用塑膠多。
槲鶇

槲鶇（粵拼：huk6 dung1，學名：Turdus viscivorus）係雀形目鶇科鶇屬嘅其中一個物種。
槓桿收購

槓桿收購（英文：leveraged buyout）係一種收購方式，指收購一間公司嗰陣使嘅錢多數（例如 90%）都係借返嚟嘅。
啲生意人會做槓桿收購可以有好多原因。做槓桿收購嘅生意人可以响收購搞掂咗之後攞間公司啲資產去賣嚟還債；除此之外，一位生意人噉做亦都有可能係因為收到風話有同行都想收購嗰間公司，但佢自己手上又唔夠錢即刻做收購，所以就嗱嗱臨借錢做槓桿收購，想有咁快得咁快搶先收購咗嗰間公司佢。
槐蔭區

槐蔭區係中國山東濟南一個市轄區，總面積151平方公里，人口35萬。
槙大輔

槙大輔 ，係日本嘅一個男配音員。

配音作品一覽
呢個表唔完整，歡迎加料。
槙野智章

槙野智章（1987年5月11號—）係日本足球員，司職後衞，日本足球代表隊成員。
槓上開花

槓上開花，又叫槓上自摸，係麻雀其中一種食餬方法，開槓之後有得自摸食糊，就係槓上開花，計一番。
槲寄生

槲寄生（粵拼：huk6 gei3 sang1；學名：Viscum album），中國東北當地叫冬青（簡化字：冬青），英文系國家叫mistletoe，係檀香科槲寄生屬嘅常綠細灌木仔，喺北亞同歐洲地區、中國華北到東北、四川同湖北、秦嶺地區、北韓同日本啲榆樹、樺、梨、櫟同槲、蘋果樹嘅樹枝上可以搵到。喺好遠地方望落去好似個雀巢噉。
呢種植物既係木本半寄生植物，又被稱為「樹上之樹」嘅植物。

樣
植株有6dm高，梗係黃綠色嘅圓柱體，有交叉形分枝；葉係全緣嘅單性對生品種，生喺樹杈或枝頂，而且又肥又大，好似啲披針噉，但長度得7cm。花係黃綠色嘅單性品種，公乸唔同樹，生喺樹杈或枝頂嘅兩嚿葉之間，而且一次生3～5朵。花公個樣好似個盃噉，有4條雄蕊；而花乸個樣好似個鐘噉，有1～3條雌蕊。每年春天開花。果係半透明嘅漿果品種，好似粒青荳咁細，熟咗之後變黃或橙紅或粉紅色，入面有帶黏性嘅乳汁；入面重有粒籽。每年秋天結果。啲籽好似亞熱帶或熱帶地區啲飛榕噉四圍傳播。

藥用
維基百科嘅醫學類文章只係提供參考，並唔係醫療意見。閣下如果有任何關於健康嘅問題，請諮詢專業醫護人員。
槲寄生嘅梗同葉可以做藥。有祛風濕、強筋骨、養血安胎、止咳同降壓嘅功效。

同桑寄生嘅區分
槲寄生同桑寄生經常俾人搞亂，因為花型相類似。雖然係噉，兩者實情差別幾大。
槓上槓自摸

槓上槓自摸係麻雀其中一種食餬方法，連續開兩個槓之後有得自摸食糊，就係槓上槓自摸，廣東麻雀計例牌（上限番）。
權在煥

權在煥，原名權亨俊，係大韓民國嘅一個男藝人同埋演員。
權娜拉

權娜拉，係大韓民國嘅一個女藝人同埋歌手。
權怡鳳

權怡鳳係星加坡節目主持人，本身喺台灣出世同長大，1991年參加新加坡廣播局（新傳媒前身）主辦嘅主持訓練班並獲選為優秀學員。

攞過嘅獎項
權怡鳳亦係新加坡娛樂圈唯一榮獲6座主持獎座嘅藝人。
2005年：《紅星大獎》最佳綜藝主持人 
2008年：第13屆亞洲電視大獎最佳主持人大獎 
2009年：華語主持群星會最佳主持人大獎 
2013年：《紅星大獎》最佳綜藝主持人

家庭
1998年，佢曾經同新加坡另一男藝人宏榮結婚，但因為性格不合而10年後分開。佢哋有一個女李凱馨，同樣都係藝人，而家喺中國發展。
權恩妃

權恩妃，係大韓民國嘅一個女藝人同埋歌手。
權昭賢

權昭賢，係大韓民國嘅一個女藝人同埋歌手。
權力遊戲

《權力遊戲》（Game of Thrones）係美國一套奇幻電視劇，由2011年開始喺HBO播，由大衛貝尼奧夫執導。
權威

權威（Authority）係指有獲廣泛承認嘅權力嘅人，又或者喺一個領域入面有獲廣泛承認嘅影響力嘅專家。
模擬市民4

《模擬市民4》（英文：The Sims 4；簡體中文：《模拟人生4》）係美國藝電公司（Electronic Arts）發行嘅一款電子遊戲，由該公司嘅Maxis小組同埋The Sims Studio小組共同開發，2014年9月2號出Windows版，2015年2月18號出Mac版。

主遊戲
任您創造。任您控制。《模擬市民4》嘅一切任您支配。創造有著突出性格與鮮明外表嘅全新模擬市民。控制您嘅模擬市民嘅思想、身體及心靈，並體驗唔同嘅人生！
資料片
File:Sims4 ep1.jpg來去上班發行時間：2015年3月您係工作場所嘅統治者！喺模擬市民工作時主動掌握佢嘅節奏，並決定畀佢哋成為拯救生命嘅勇敢醫生、解開犯罪案件之謎嘅無畏偵探、製作各式設備嘅瘋狂科學家，或者發展零售事業，成為模擬市民大富翁。
File:Sims4 ep2.jpg同歡共樂發行時間：2015年12月創立並加入有著鮮明興趣、個性同風格嘅俱樂部，您可以設立俱樂部嘅規則、決定俱樂部嘅外觀並自訂聚會場所。同其他模擬市民享受刺激嘅團體活動，並喺溫登堡呢個美麗新世界縱情歡樂。
File:Sims4 ep3.png都會生活發行時間：2016年11月從外面熙攘繁忙嘅活動，到只有公寓生活至會發生嘅獨特狀況，帶您嘅模擬市民到城內探索城市嘅一切。喺三米舒諾多樣化嘅城市完成您模擬市民嘅夢想，探索新嘅社區同埋節慶。 體驗您模擬市民嘅第一間公寓所帶來嘅迷人魅力同埋挑戰，再一路向上搬入您模擬市民夢想中嘅頂樓豪華公寓。

擴充包
File:Sims4 gp1.jpg露天度假發行時間：2015年1月喺《The Sims 4 露天度假》帶您嘅模擬市民去露營及探索全新地點 - 花崗瀑布！潛入樹林冒險，體驗各種全新驚奇事物，包括危險又迷人嘅藥草、新品種嘅魚、令人起雞皮嘅蟲蟲，重有…熊？
File:Sims4 gp2.jpgSpa Day發行時間：2015年7月畀你嘅模擬市民前往全新完美平衡水療中心，來個恢復全身精力嘅按摩，並通過瑜珈練習改善心靈健康。浸喺泥漿浴池放鬆身心之後，請走入桑拿區，令身上嘅壓力隨著汗水一齊排出吧。使用各種唔同嘅全新物件同埋美麗裝飾品，令你嘅模擬市民嘅家擁有更多平靜同舒適感。
File:Sims4 gp3.png外出用餐發行時間：2016年6月《The Sims 4 外出用餐》令您擁有一間餐廳並帶模擬市民外出用餐。創建及管理各式各樣嘅餐廳、雇用職員並規劃完美菜單來賺取利潤及擴張企業版圖。同模擬市民一齊外出用餐，享受全新嘅實驗性菜肴，並同好友同埋家人共享美好時光。

組合包
File:Sims4 sp1.jpg豪華派對組合發行時間：2015年5月運用各種奢侈裝飾來辦場豪華派對。用耀眼嘅晚禮服同埋別緻嘅正式服裝來提升您模擬市民嘅服裝品味。擺上全新推出嘅自助餐餐桌，並決定要提供邊種美味餐點畀您嘅模擬市民，重要記得布置最完美嘅餐桌擺飾，為整場活動做出畫龍點睛嘅效果。
File:Sims4 sp2.jpg完美露臺組合發行時間：2015年6月《The Sims™ 4 完美露臺組合》令您為模擬市民嘅家裝上新嘅浴池，打造出完美戶外空間！喺全新燒烤架上開火舉辦美味嘅野炊活動，並畀你嘅模擬市民着上時髦嘅休閒服飾。有咗全新嘅熱水浴池，您嘅模擬市民就可以喺入面洗走一日嘅壓力，畀陽光自頭上灑下，享受懶洋洋嘅氣氛。
File:Sims4 sp3.png冰酷廚房組合發行時間：2015年8月重新設計您嘅廚房，添加充滿時尚感嘅電器同家具，令整個空間迸出現代嘅火花。睇下您嘅模擬市民能夠用雪糕製造機做出乜嘢神奇風味。推出各種新嘅酷炫時尚同埋髮型，讓您嘅模擬市民看起來可口無比。
File:Sims4 sp4.JPG毛骨悚然組合發行時間：2015年9月用恐怖又有趣嘅裝飾品來改造您模擬市民嘅屋企。為您嘅模擬市民挑選新嘅服裝，並打造前所未見嘅有趣妝容。喺全新南瓜雕刻站學習新式雕刻技法，並幫助您嘅模擬市民舉辦大家就算擠破頭也想參加嘅毛骨悚然派對。
File:Sims4 sp5.png電影同樂組合發行時間：2016年1月喺《The Sims 4 電影同樂組合》請您嘅好友過來參加電影之夜並穿着輕鬆寫意嘅服裝。爆一碗爆穀並喺全新嘅投影螢幕上播放電影來娛樂您嘅模擬市民。着上波希米亞時尚同埋輕松嘅髮型，來體驗一下低調嘅氣氛。
File:Sims4 sp6.png浪漫花園組合發行時間：2016年2月玩《The Sims 4 浪漫花園組合》打造華麗嘅維多利亞式花園畀模擬市民體驗浪漫並發掘一些秘密。到許願井一探究竟，看看實唔實現到模擬市民嘅深切願望，或者幫佢哋着上花卉時裝喺噴泉水池旁共享歡樂時光。
File:Sims4 sp7.png童樂房間組合發行時間：2016年6月用《The Sims 4 童樂房間組合》設計出充滿個人風格且能激發模擬市民想像力嘅孩童臥房。收集同交換怪獸卡片，然後喺電子戰鬥機臺上令佢哋活起來。表演玩偶劇來講故事娛樂家人同埋朋友。為模擬市民着上能展現佢哋個人風格嘅童裝。
File:Sims4 sp8.png休閑後院組合發行時間：2016年7月以《The Sims 4 休閒後院組合》為您嘅模擬市民創造一個令自己放鬆心情嘅休閒後院空間。喺草坪滑水道上表演瘋狂技巧，或飲一啖檸檬水放鬆一下。以七彩繽紛嘅新項目裝飾後院，並畀你嘅模擬市民着上休閒時尚服裝。
模擬樂園 世界

模擬樂園 世界（英文：RollerCoaster Tycoon World）係一款由Atari發行嘅經營模擬遊戲，喺2016年上市。台灣玩家普遍叫佢做模擬樂園4 。
本來呢隻遊戲預訂係喺2015年5月29號上架，但後來因為畫面表現唔好，被大量玩家批評而延期進行修改。之但係，發售後依然無法受到好評，喺Steam上面負評佔多。
模擬電視

模擬電視（粵拼：mou4 ji5 din6 si6），又叫類比電視（leoi6 bei5 din6 si6），係用模擬訊號收發電視訊號嘅技術，過程要靠電視機做調頻，先至可以將唔同振幅同頻率嘅電波還原做聲音同影像。
呢項技術好多時喺1950年代開始到1960年代尾開發，初期用黑白電視，後嚟改用彩色電視，隨住電視品質同畫面質量越嚟越好，1990年底開始，逐漸有部份國家或地區拋棄咗呢項技術。
模擬市民系列

《模擬市民》（英文：The Sims；簡體中文：《模拟人生》）係美國嘅藝電（Electronic Arts）公司2000年2月4號發行嘅電腦遊戲系列。《模擬市民》同埋《模擬市民2》由Maxis小組開發，《模擬市民2》2004年9月14號發行。《模擬市民3》由The Sims Studio小組開發，2009年6月2號發行。《模擬市民4》由Maxis小組同埋The Sims Studio小組開發，2014年9月2號發行。

發展
而家共出咗4部。資料片有紅、橙、黃、綠、青、藍、紫、桃八種色調，可能對應代表四季、職業、旅遊、生活、寵物、魔法/公寓、歡樂、拍拖八種主題。組合包係黃綠色調，擴充包係青藍色調。

反響
初代同埋二代嘅遊戲引擎、系統菜單操作、人物畫面、游戲音樂等，畀模擬市民玩家評爲經典；三代由於換咗製作團隊，除咗遊戲嘅風景畫面同埋可以拜訪鄰居、裝修、洗衫、雙人床、托兒所等新概念，各項都比以前遜色，特別係引入咗「兔仔洞」嘅倒退嘅設定同埋冇手提電話嘅具體物品、冇開啓車門嘅具體動作，對比前作都係倒退，由於初、二代都係四年結束嘅經典之作，而三代係已五年重未結束嘅倒退之作，三代畀模擬市民玩家評爲「嬾婆娘嘅裹腳布又臭又長」。三代同前兩代最大不同之處重有取消咗「性格點數決定星座」嘅系統，導致主角高斯家族成員嘅星座都係隨機抽嘅。三代嘅星座系統成為擺設，冇實際意義。四代取消咗三代“無縫”功能，人物表情豐富係四代最大嘅優點，物品材質都有所提高，工作場所唔再兔仔洞化。四代繼承咗三代冇手提電話嘅具體物品，原版度冇星座設定，將來高斯家族成員嘅星座好可能會隨機建寘，成為擺設。四代取消咗幼兒、汽車、回憶，各國玩家認為藝電專登將啲內容删掉留喺以後嘅資料片度。四代本來係設計為網路遊戲模式。
模擬揸車

一個人喺度玩模擬揸車。
模擬揸車（driving simulator）係指模擬揸車嘅遊戲程式，可以用嚟做娛樂，但又可以用嚟做揸車訓練。
模擬電路

模擬電路（粵拼：mou4 ji5 din6 lou6；英文：Analogue circuit）係指用模擬訊號傳訊嘅電子電路。相對於用數碼方式傳訊嘅數碼電路。
模擬樂園系列

《模擬樂園系列》（RollerCoaster Tycoon）係一隻建造經營模擬遊戲，俾玩家模擬建造同管理一個遊樂園，當中起過山車嘅部份零舍引人注目。
末茶

末茶係綠茶一種，茶葉被磨成粉狀，有比較多茶氨酸同咖啡因。
中文傳統正寫為末茶，係一種起源於中國隋朝嘅茶，近年受日本影响又叫做抹茶。

歷史
末茶起源於中國嘅隋朝，喺唐朝、宋朝達到頂峰，特別係宋朝，已經有完整嘅寺院末茶茶道（點茶）。至今已有千幾年歷史。明朝以來，中國開始流行用茶葉浸湯棄渣嘅飲法，點茶便告失傳，傳統茶磨也隨之絕跡。九世紀末（日本嘅平安中期）末茶隨日本遣唐使進入日本，點茶被日本人民所接受並推崇，發展成為今日嘅日本抹茶茶道。
本井英美

本井英美 ，係日本嘅一個女藝人同埋配音員。
本傑明·斯波克

本傑明·斯波克係一個美國醫生、軍官、划船者、教育學家、大學教員、精神科醫師、政治人、心理學家。
本並健治

本並健治（1964年6月23號—）係日本足球員，司職守門員，曾經喺1994年爲日本足球代表隊出場3次。2020年9月頭，佢同以前都係做足球員嘅丸山桂里奈結婚。
杜篤瑪區

杜篤瑪區係坦桑尼亞嘅一個區，喺國土中部，首府杜篤瑪。
杜羅

杜羅（英文：Truro）係英國英倫康和嘅郡治，人口1.9萬。
杜篤瑪

杜篤瑪（英文：Dodoma）係坦桑尼亞首都。
杜特拉

杜特拉陸軍元帥（葡文：Marechal Eurico Gaspar Dutra，1883年5月18號—1974年6月11號）係巴西軍人同政治人，巴西馬托格羅索州嘅庫亞巴出世。佢喺1946年至1951年間出任巴西總統。
1910年任騎兵少尉，之後不斷升遷。佢一貫支持政府，反對革命運動。1930年基圖利奧華加斯上台後，佢表示反對。但喺1932年嘅聖保羅州起義中，佢又擁護華加斯，並成為1937年起草半法西斯化嘅「新國家」憲法嘅主要人物之一。喺第二次世界大戰，杜特拉係帶領巴西遠征部隊嘅陸軍部長。
戰後佢繼祖些里尼亞雷斯出任巴西總統，1951年離任。之後一直被睇成係總統候選人之一。
杜特拉喺1974年6月11號喺里約熱內盧死咗，終年91歲。